نانی (اداکار)

نوین بابو گھنٹا (پیدائش:24 فروری، 1984ء)، جو نانی کے نام سے مشہور ہیں، ایک بھارتی اداکار، معاون ہدایتکار، پروڈیوسر، ٹی وی شخصیت اور ٹی وی پریزینٹر ہیں جو تیلگو سنیما میں اپنے کام کے لیے جانے جاتے ہیں۔ آپ نے تمل سنیما میں بھی کام کیا ہے۔ آپ نے معاون ہدایتکار کے طور پر سرینی ویتلا اور باپو کے ساتھ کام کیا، اس سے پہلے انھوں نے ایک ریڈیو جوکی کے طور پر ورلڈ اسپیس سیٹیلائٹ میں کام کیا۔

نانی نے اپنے کیریئر کا آغاز مزاحیہ رومانوی ہٹ فلم اشتا چھما (2008ء) سے کیا۔ اس کے بعد انھوں نے کافی کامیاب فلموں میں کام کیا جیسا کہ رائیڈ (2009ء)، بھیمیلی کبڈی جٹو (2010ء)، الا موڈالائینڈی (2011ء)، پلا زمیندار (2011ء)، ایگا (2012ء)، یےٹو ولیپویندھی ماناسو (2012ء)، یےوڈے سبھرامنیئم (2015ء)، بھلے بھلے مگاڈیوو (2015ء)، کرشنا گڈی ویرا پریما گادھا (2016ء)، جینٹل مین (2016ء)، نینو لوکل (2017ء)، ننو کوری (2017ء) اور ایم سی اے (2018ء) وغیرہ۔

2013ء میں آپ نے اپنی پہلی فلم ڈی فار ڈوپیڈی پروڈیوس کی جو کاروباری طور پر فائدہ مند ثابت ہوئی۔ 2018ء میں اپنی دوسری فلم اوے پروڈیوس کی یہ فلم بھی کامیاب رہی۔

2018ء میں، نانی نے اپنے ٹیلی ویژن کیریئر کا آغاز ریئلٹی شو بگ باس 2 (تیلگو) میں میزبانی کرتے ہوئے کیا۔[https://m.timesofindia.com/tv/news/telugu/bigg-boss-telugu-2-host-nani-gives-a-befitting-reply-to-evicted-contestant-sanjana/amp_articleshow/64645108.cmsBigBoss2TeluguhostNani... . timesofindia.com (2 October 2018). Retrieved 2 October 2018.

انھوں نے فلم یے ٹو ولیپویندھی ماناسو اور بھلے بھلے مگاڈیوو میں اداکاری کی وجہ سے 2 بار بہترین اداکار کا اعزاز حاصل کیا۔Winners of the 63rd Britannia Filmfare Awards (South) . Filmfare.com (18 June 2016). Retrieved 14 April 2017. نانی اپنے شائقین میں نیچرل اسٹار کے نام سے جانے جاتے ہے۔ آپ تیلگو فلم صنعت کے مشہور ترین اداکاروں میں سے ایک ہیں۔

 ذاتی زندگی 
نانی، حیدرآباد میں بڑے ہوئے، آپ نے سینٹ الپھونا ہائی اسکول سے تعلیم حاصل کی اور پھر بارائن جونیئر کالج میں تعلیم حاصل کی۔

12 اگست، 2012ء کو آپ نے انجنا یلرورتھی سے منگنی کی اور 27 اکتوبر، 2012ء کو ان سے شادی کرلی۔

 کیریئر 
 شروعات (2008ء تا 2010ء) 
اپنی پڑھائی کے دوران میں نانی کو فلم انڈسٹری کا نشہ چڑھ گیا، وہ ایک ہدایت کار بننا چاہتے تھے۔ پروڈیوسر انیل نے انھیں ہدایت کار باپو کے ساتھ فلم رادھا گوپالم میں معاون ہدایت کار کے طور پر کام کرنے کا موقع دیا۔ نانی نے بعد میں اور بھی فلموں میں معاون ہدایتکار کے طور پر کام کیا۔ پھر ایک دوست نے انھیں ریڈیو جوکی بننے کو کہا۔ انھوں نے بطور ریڈیو جوکی ورلڈ اسپیس سیٹیلائٹ میں کام کیا۔ پھر ہدایت کار موہن کرشنا نے نانی کو ایک اشتہار میں دیکھا اور اپنی فلم اشتا چھما آفر کی۔ اشتا چھما کافی اچھی فلم ثابت ہوئی اور نانی کی اداکاری کو بہت سہرایا گیا۔ ان کی دوسری رائیڈ تھی، جو باکس آفس پر کامیاب ہوئی۔ ان کی اگلی فلم سنیہیتوڈا تھی، جو شائقین نے پسند نہیں کی۔ 2010ء میں نانی کی فلم بھیمیلی کبڈی جٹو جاری کی گئی، جو ایک اچھی کامیابی ثابت ہوئی۔

 کامیابیاں (2011ء تا 2012ء) 
ان کی 2011ء کی پہلی فلم الا موڈالائینڈی تھی جس میں مرکزی اداکارہ نتیا مینن تھی۔ یہ فلم شائقین نے بہت پسند کی۔ ان کی پہلی تمل فم ویپم تھی، جو خاص پزیرائی حاصل نہ کرسکی پر نانی کی اداکاری لوگوں نے سہرایا۔ یہ فلم تیلگو میں سیگا کے عنوان کے ساتھ ڈب ہوئی۔ 2011ء میں ان کی آخری فلم پلا زمیندار جاری ہوئی۔  شائقین نے اسے بہت پسند کیا اور ساتھ میں باکس آفس پر بھی پر ہٹ رہی۔ ان کی اگلی فلم ہدایت کار ایس ایس راجامولی کی ایگا تھی، جو تمل میں نان ای کے نام سے شوٹ ہوئی۔ ان کے ساتھ سامنتھا اکنینی اور سودیپ نے کام کیا۔ یہ فلم خاص پزیرائی حاصل کی اور باکس آفس پر کامیاب رہی۔ اس فلم کو بعد میں ہندی میں مکھی اور ملیالم میں ایچا کے عنوان کے ساتھ ڈب کیا گیا۔
تصغیر|اجے دیوگن، نانی اور ایس ایس راجامولی فلم ایگا کے ہندی ورژن مکھی کی سکرینگ کے دوران

تصغیر|نانی سودیپ اور ایس ایس راجامولی کے ساتھ، فلم ایگا کی شوٹنگ کے دوران

2012ء کی ان کی فلم یےٹو ولیپویندھی ماناسو جاری ہوئی۔ جس میں مرکزی اداکارہ کا کردار ایک بار پھر سامنتھا اکنینی نبھا رہی تھی۔ یہ تمل فلم نیتھانے عن پونوسنتھم کا تیلگو شوٹنگ ورژن تھا، جس میں جیوا کی جگہ نانی تھے۔ اور نانی نے تمل ورژن میں خصوصی ظہور بھی کیا۔ اس فلم کو شائقین نے بہت پسند کیا۔

 کمرشلی کامیابیاں اور فلم پروڈیوسنگ (2013ء تا 2015ء) 
نانی نے 2013ء میں اپنی پہلی فلم ڈی فور ڈوپیڈی پروڈیوس کی۔ اس فلم کے ستارے سندیپ کشن اور ورن سندیش ہیں۔ یہ فلم باکس آفس پر پٹ رہی۔
تصغیر|نانی فلم آہا کلیانم کے آڈیو لاؤنچ کے دوران

2014ء میں نانی کی فلم پیسہ جاری ہوئی۔ یہ فلم باکس آفس پر نا کامیاب رہی۔ ان کی اگلی فلم یش راج فلمز کی پروڈیوس کردہ فلم آہا کلیانم تھی جو ہندی فلم بینڈ باجا بارات (یہ فلم بھی یش راج فلمز نے پروڈیوس کی) کا تمل ریمیک تھی۔ یہ فلم تیلگو میں بھی اسی نام سے شوٹ ہوئی۔ یہ فلم شائقین کو پسند نہیں آئی مگر نانی کی اداکاری کو سب نے سہرایا۔ 2015ء میں ان کی اگلی فلم جنڈا پئی کپیراجو تھی۔ اس فلم میں نانی ساتھی اداکارہ املہ پول کے ساتھ اپنے کیریئر میں پہلی بار دو کرداروں میں نظر آئے۔ یہ فلم بعد میں تمل زبان میں جیام روی کے ساتھ بنائی گئی۔ یہ فلم باکس آفس پر پوری طرح ناکام رہی۔

 مزید کامیابیاں (2015ء تا حال) 
2015ء میں جنڈا پئی کپیراجو کے بعد ان کی اگلی فلم یےوڈے سبرامنیئم جاری ہوئی۔  اس فلم کو اچھے تجزیے ملے اور باکس آفس پر کامیاب رہی۔ ستمبر 2015ء میں ان کی اگلی فلم بھلے بھلے مگاڈیوو جاری ہوئی۔ اس فلم نے بھی اچھی کامیابی حاصل کی اور باکس آفس پر دھوم مچائی۔

2016ء میں نانی کی فلم کرشنا گڈی ویرا پریما گادھا جاری ہوئی۔ اس فلم کو بھی اچھے تجزیے ملے اور باکس آفس پر کامیاب رہی۔ ان کی اگلی فلم جینٹل مین تھی جس نے باکس آفس پر اچھی کمائی کی۔ اس فلم میں نانی دو کرداروں میں نظر آئے۔ ان کی 2016ء کی آخری فلم مجنو تھی۔

2017ء میں انھوں نے نینو لوکل میں کیرتھی سریش کے ساتھ کام کیا۔ ان کی 2017ء میں اگلی فلمیں ننو کوری اور ایم سی اے تھی۔ یہ تینوں فلمیں باکس آفس پر کامیاب رہی۔

جون 2018ء میں نانی نے ریئلٹی شو بگ باس - تیلگو (سیزن 2) کی میزبانی کی۔

2018ء میں ان کی فلم کرشنا ارجن یودھم جاری ہوئی جس میں نانی دو کرداروں میں نظر آئے یہ فلم باکس آفس پر ناکام رہی۔Kavirayani, Suresh (April 21, 2018) Nani’s successful run interrupted. Deccan Chronicle. Retrieved on 2018-08-10. اس کے بعد انھوں نے اپنی دوسری فلم اوے پروڈیوس کی یہ فلم باکس آفس پر کامیاب رہی۔ 2018ء میں ان کی دوسری فلم دیوداس جاری کی گئی، جس میں ناگ ارجن ساتھی اداکار ہیں۔

مستقبل میں ان کی فلم جرسی جاری کی جائے گی۔

 فلمیں 
 اداکار 
+کلید  فلم ابھی زیر تکمیل ہے
 سال  عنوان  کردار  نوٹس  حوالہ 2008ء  اشتا چھما  رام بابو/مہیش  فلم ڈیبیو   2009ء  رائیڈ  ارجن     سنیہیتوڈا  سئی     2010ء  بھیمیلی کبڈی جٹو  سوری بابو     2011ء  الا موڈالائینڈی  گوتھم     ویپم  کارتھی  تمل فلم ڈیبیو  تیلگو میں سیگا کے عنوان سے ڈب کی گئی   پلا زمیندار  پروین جیارام راجو     2012ء  ایگا  نانی  تمل میں نان ای کے عنوان کے ساتھ شوٹ ہوئی ٹورنٹو آفٹر ڈارک اچھے ہیرو کا ایوارڈ   یےٹو ولیپویندھی ماناسو  ورن کرشنا  نندی ایوارڈ اچھے اداکار کے لیے   2014ء  پیسہ  پرکاش     آہا کلیانم  شکتی  تمل/تیلگو دوہری زبان فلم   2015ء  جنڈا پئی کپیراجو  اروند شیواشنکر / مایا کنن دو کردار  یےوڈے سبرامنیئم  ایم سبرامنیئم      بھلے بھلے مگاڈیوو  لکیراجو (لکی)  جنوبی فلم فیئر کریٹکس ایوارڈ اچھے اداکار کے لیے نامزد - فلم فیئر ایوارڈ - تیلگو اچھے اداکار کے لیے   2016ء  کرشنا گڈی ویرا پریما گادھا  کرشنا  نامزد - آئی آئی ایف اے اکیڈمی ایوارڈ مرکزی کردار(مرد) کے لیے   جینٹل مین  گوتھم / جے رام  نامزد - فلم فیئر ایوارڈ - تیلگو اچھے اداکار کے لیے دو کردار    مجنو  ادیتیہ     2017ء  نینو لوکل  بابو     ننو کوری  عما مہاہیشور راؤ    ایم سی اے  نانی     2018ء  کرشنا ارجن یودھم  کرشنا / ارجن جے پرکاش  دو کردار  دیوداس  داس  (ناگ ارجن کے ساتھ)   2019ء  جرسی  ارجن    گینگ لیڈر پیبنسل پارتھ سارتھی   2020ء  وی    فلمنگ 

 بطور پروڈیوسر 
 سال عنوان زبان حوالہ2013ء ڈی فور ڈوپیڈی تیلگو  2018ءاوے تیلگو  

 خصوصی آمد/ظہور 
 سال عنوان زبان حوالہ 2012ء نیتھانے عن پونوسنتھم تمل  2014ء نیمیرندھو نل 2015ء ڈونگاٹا تیلگو  2016ء جیو اچیوٹننڈا 2018ء پلاندو والگا تمل 

 وائس اوور 
 سال عنوان زبان حوالہ2013ء ڈی فور ڈوپیڈی تیلگو2015ء کانمنی (نانی نے تیلگو ورژن کے لیے آواز دی، جس کا عنوان اوکے بنگارم ہے) تمل2018ءاوے تیلگو 

 ٹیلی ویژن 

 سال  عنوان  زبان  کردار  چینل  حوالہ2018ء بگ باس - تیلگو  (سیزن 2)  تیلگو  میزبان  اسٹار ما  

 اعزازات اور نامزدگیاں 
 سال اعزاز زمرہ فلم نتیجہ حوالہ 2011ء وجے اعزاز بہترین نووارد اداکار ویپم  ایس آئی آئی ائم اے اعزاز بہترین نووارد اداکار  2012ء ٹورنٹو آفٹر ڈارک بہترین ہیرو ایگا  جنوبی ہند بین الاقوامی فلم اعزاز ابھرتا مرد ہیرو  2013ءنندی اعزازبہترین اداکاریےٹو ولیپویندھی ماناسو  2015ء فلم فیئر اعزاز - جنوببہترین کریٹکس اداکار - جنوب بھلے بھلے مگاڈیوو  فلم فیئر اعزاز - جنوب بہترین اداکار  جنوبی ہند بین الاقوامی فلم اعزاز بہترین اداکار  سینے ما اعزاز  2016 فلم فیئر اعزاز - جنوب بہترین اداکار جینٹل مین  آئی آئی ایف آ اوٹسوم بہترین مرکزی کردار - مرد  2017ء زی سنیمالو اعزاز 2017ءبوائے نیکسٹ ڈور (Boy Next Door)  کرشنا گڈی ویرا پریما گادھا Zee Cinemalu Awards 2017 - Results & Voting Trends . Zeecinemalu.com. Retrieved on 2018-08-10. سال کا گولڈن ستارہ Zee Cinemalu awards 2017 list: Jr. NTR king and Samantha is queen of 2016 – Mashables . Mashables.in (25 March 2017). Retrieved 14 April 2017. ٹی وی 9 قومی فلم اعزاز مخصوص جوری اعزاز برائے مشہور چوائس جینٹل مین Nani Won Hero Of The Year 2016 For Gentleman at TSR-TV9 National Film Awards – NOIX TV. YouTube (8 April 2017). Retrieved 14 April 2017.

 حوالہ جات 

 بیرونی روابط 


 نانی آل انڈیا لیرکس پر نانی

زمرہ:بقید حیات شخصیات
زمرہ:بھارتی مرد فلمی اداکار
زمرہ:تیلگو شخصیات
زمرہ:تمل سنیما کے مرد اداکار
زمرہ:اکیسویں صدی کے بھارتی مرد اداکار
زمرہ:نندی اعزاز یافتہ شخصیات
زمرہ:تیلگو سنیما کے مرد اداکار
زمرہ:حیدرآباد، بھارت کے مرد اداکار
زمرہ:تیلگو فلم پروڈیوسر
زمرہ:حیدرآباد، دکن کے فلم پروڈیوسر
زمرہ:1984ء کی پیدائشیں
زمرہ:بگ باس تیلگو
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بھارتی مرد صوتی اداکار
زمرہ:24 فروری کی پیدائشیں
زمرہ:حیدر آباد (بھارت) میں پیدا ہونے والی شخصیات
زمرہ:تمل اداکار
زمرہ:تیلگو اداکار